So ez würi säge isch wider mal ziit für e prässeerklärig. S wichtigschte in chürzi währ das mer zum gegewertige ziitpunkt wohluf sind und gmüetlich in namibia am umegegälä wies drüü torebuebe halt so gern mached. Wieso drüü erfahreder bim wiiterläse…mir hend erfahre dass ez den scho gli wienachte muen sii. D wienachts stimmig isch bi eus nanig so würklich a cho. Defür tüend mir da chli bädele, idä wüäschti umäkurfä und drachäflügäla   Was au na in teil vom wichtigschte in kürzi ine chunt isch, dass mir chli früener werded di heime si als planät. Das het nüüt demit z tue, das mer eus nüm würed verträge oder suscht öpis i dere art…es isch meh das s heifahre nur no es kilometerabfahre wer mitem ländi. Das isch das womer nöd unbedingt wennd und das eus da une so guet gfahlt hemmer eus entschide, chli länger da z blibe als planet und  denn s auto verschiffe und heiflügä. Was au na en chline grund isch, dass d regeziit i dä nördlichere länder ahgfange het und d strasse recht schlecht sind. Mer hend vo lüüt ghört wo ca. drüü täg imene schlammmloh gsteckt sind. So öpis wend mir nöd :p mir wennd nemlich is JUGILAGER   ..heheh..